kardosdrur/scandi-wiki huggingface dataset:
Hever Castle

Hever Castle er eit slott i landsbyen Hever i Kent sør i England. Det var sete for slekta Boleyn (opphavleg «Bullen») frå 1462 til 1539.
Den framtidige dronninga Anne Boleyn budde her i delar av oppveksten.

Historie
Den eldste delen av bygningen stammar frå 1270, og består av eit porthus og ei motte-and-bailey-borg. Denne bygningen tilhøyrde James Fiennes, 1. baron Saye and Sele. I 1462 blei det bygd om til ein forskansa herregard i tudorstil av Geoffrey Boleyn, som var Lord Mayor of London. Restane av tømmerbygningen er enno synlege innanfor steinveggene. Den tredje byggjeperioden med omfattande reparasjon og renovering var på 1900-talet, då staden blei kjøpt av William Waldorf Astor. 

Barnebarnet til Geoffrey Boleyn, Thomas Boleyn, arva slottet i 1505. Han budde her med kona si lady Elizabeth Howard, og  blei både fødd og gravlagd der. Den seinare engelske dronninga Anne Boleyn og syskena hennar Mary og George var her i  delar av oppveksten.

I 1536 blei Anne og George Boleyn avretta, og då faren døydde i 1539 gjekk slottet til krona. Kong Henrik VIII gav det til Anna av Kleve då han blei skild frå henne i 1540, men det ser ikkje ut til at ho var der så mykje. 

Slottet har sidan hatt fleire eigarar. Blant anna er Waldegravefamilien nemnd i 1557, og Meade Waldo-familien frå 1749 til 1903. I sistnemnde periode forfall slottet stadig meir, og eigarane byrja å leiga det ut. I 1903 blei det kjøpt av den amerikanske millionæren William Waldorf Astor, som fekk det fullstendig restaurert og brukte det som familieresidens.  Han fekk også bygd ein tudorlandsby (også kalle «The Astor Wing») og fekk laga ein «Italian Garden» for å visa fram samliinga si av statuar og ornament.

Slottet blei verna som Grade I den 10. september 1954; dette var etter at tudorlandsbyen var bygd.

I 1983 selte Astor-familien slottet til Broadland Properties Limited, som er drive av familien Guthrie. Eigedomen er no gjort om til konferansesenter. Slottet er ope for publikum, og er spesielt kjent for labyrintane i hageanlegget og for ei omfattande samling av torturinstrument.

Galleri

Kjelder

Denne artikkelen bygger på «Hever Castle» frå ,  den 3. desember 2020.  

Denne artikkelen bygger på «Hever Castle» frå ,  den 16. november 2022.

Bakgrunnsstoff 

Slott i England
Bygningar i Kent
Janne Kolling

Janne Kolling () er ein dansk tidlegare handballspelar frå Århus. Ho har vunne to OL-gull, VM-gull og to EM-gull med Danmarks landslag i tida 1994-2000. Kolling var kantspelar og kaptein på landslaget i fleire år.

Kolling fekk sin landslagsdebut i 1988. I 1993 var ho med då Danmark tapte VM-finalen mot Tyskland. Dei neste åra var ho kaptein på eit dansk landslag som vann Handball-EM 1994, tok bronse i VM 1995, før laget i 1996 triumferte både under dei olympiske sommarleikane i Atlanta og i europameisterskapen på heimebane. Sigersrekka heldt fram med VM-gull i 1997, før ho under Handball-EM 1998 måtte sjå at dei norske kvinnene vann EM-finalen med heile 24-16 over Danmark. Under Sommar-OL 2000 i Sydney vart Kolling olympisk meister for andre gong. Ho spelte sin 250. og siste landskamp i mars 2001, gjennom desse kampane skåra ho 756 mål.

Kolling spelte for Viborg HK i tida 1991-97, spanske Corte Blanco 1997-99 og norske Tertnes Idrettslag i 1999/2000-sesongen. Ho avslutta i Slagelse FH, men la opp i 2001, grunna ein kneskade.

Kjelder

Denne artikkelen bygger på «Janne Kolling» frå ,  den 5. desember 2020.  
 

Danske handballspelarar
Olympiske medaljevinnarar i handball
Olympiske meistrar for Danmark
Verdsmeistrar i handball
Europameistrar i handball
Spelarar i Handball-VM 1993 for kvinner
Medaljevinnarar under sommar-OL 1996
Danske deltakarar under sommar-OL 1996
Handballspelarar under sommar-OL 1996
Medaljevinnarar under sommar-OL 2000
Danske deltakarar under sommar-OL 2000
Handballspelarar under sommar-OL 2000
Folk frå Aarhus
Kiten

Kiten (bulgarsk Китен) er ein by i kommunen Primorsko i provinsen Burgas i Bulgaria. Ved folketeljinga i 2011 hadde byen 958 innbyggjarar.

Kiten Point i Antarktis har namn etter denne byen.

Referansar 

Byar i provinsen Burgas
Olga Akopjan

Olga Sergejevna Akopjan (), fødd Levina, er ein russisk tidlegare handballspelar frå Volgograd. Ho vann VM-gull med Russlands landslag i 2007 og 2009, og vart olympiameister i 2016. Akopjan deltok i 133 landskampar og skåra 367 mål. 

Rykkromspelaren Olga Levina spelte på Dynamo Volgograd frå 2002 til 2015. Ho landslagsdebuterte i 2005 og deltok i tida 2007-16 i fire verdsmeisterskap i handball og to olympiske sommarleikar. Under Handball-VM 2007 vart Levina verdsmeister etter at Russland vann finalen med 29-24 over Noreg. Året etter sikra ho seg ein bronsemedalje under europameisterskapen, ei turnering der Russland tapte klart mot Noreg i semifinalen. I 2009 forsvarte Russland og Levina verdsmeister-tittelen då det vart finalesiger 25-22 mot Frankrike. Levina, som i 2012 gifte seg til etternamnet Akopjan, deltok i Handball-VM 2011, Sommar-OL 2012 og VM 2015, alle tre meisterskapsturneringar der Russland ikkje makta nå finalespelet. Derimot lukkast ho og lagkameratane vinne olympisk gull under Sommar-OL 2016 i Rio de Janeiro. I sin siste sesong som klubbspelar, 2015/16-sesongen, gjorde Akopjan teneste for Lada Toljatti.

Kjelder

Denne artikkelen bygger på «Olga Sergejewna Akopjan» frå ,  den 6. desember 2020.

 

Russiske handballspelarar
Verdsmeistrar i handball
Europameistrar i handball
Olympiske medaljevinnarar i handball
Olympiske meistrar for Russland
Russiske deltakarar under sommar-OL 2012
Handballspelarar under sommar-OL 2012
Medaljevinnarar under sommar-OL 2016
Russiske deltakarar under sommar-OL 2016
Handballspelarar under sommar-OL 2016
Folk frå Volgograd
Europameisterskapen på skeiser 1974/Menn

Europameisterskapen på skeiser 1974 for menn vart avvikla i Eskilstuna i Sverige helga 26. og 27. januar 1974. 27 utøvarar frå 11 land deltok i meisterskapen, av dei fire frå Noreg.

Tittelforsvararen Göran Claeson frå Sverige vart europameister, utan å ha vore best på nokon av enkeltdistansane. Andremann i meisterskapen, norske Amund Sjøbrend, var derimot bestemann på både 500 meter og 1500 m. Nederlendaren Hans van Helden fekk bestetid på 5000 m og norske Sten Stensen det same på 10000 m.

Skeise-EM 1974 

Dato: 26./27. januar 1974

500 meter

5000 meter

1500 meter

10000 meter

Kjelder

Denne artikkelen bygger på «Europees kampioenschap schaatsen mannen 1974» frå ,  den 7. desember 2020.  
 

Lengdeløp på skeiser
Sport i 1974
Internasjonale meisterskap i Sverige
Eskilstuna kommun
1974 i Sverige
Allison Pineau

Allison Marie Pineau () er ein fransk handballspelar frå Chartres som vart verdsmeister 2017 og europameister 2018 med Frankrike sitt landslag. Ho har elles vunne VM-sølv 2009 og 2011, OL-sølv 2016 og EM-bronse same året. Pineau er rykkromspelar og spelstyrar. Ho vart kåra til Årets kvinnelege handballspelar i verda 2009.

Pineau har spelt på fleire klubblag i heimlandet og dessutan gjort teneste i klubbar i Romania, Makedonia, Slovenia og Montenegro.

Kjelder

Denne artikkelen bygger på «Allison Pineau» frå ,  den 7. desember 2020.  
 

Franske handballspelarar
Verdsmeistrar i handball
Europameistrar i handball
Olympiske medaljevinnarar i handball
Olympiske meistrar for Frankrike
Olympiske sølvmedaljevinnarar for Frankrike
Franske deltakarar under sommar-OL 2012
Handballspelarar under sommar-OL 2012
Medaljevinnarar under sommar-OL 2016
Franske deltakarar under sommar-OL 2016
Handballspelarar under sommar-OL 2016
Medaljevinnarar under sommar-OL 2020
Franske deltakarar under sommar-OL 2020
Handballspelarar under sommar-OL 2020
Æreslegionen
Folk frå Chartres
Nadezjda Muravjova

Nadezjda Konstantinovna Muravjova ( er ein russisk tidlegare handballspelar frå Bratsk som vart trefaldig verdsmeister med Russland sitt landslag i tida 2001-09. Ho var også med om å vinne to EM-bronsar. Muravjova, som var rykkromspelar og særleg dyktig i forsvarsspel, vann elles EHF-cupen 2012 og 2014 med klubblaget Lada Toljatti.

Aktiv
Muravjova var med på det russiske landslaget som vann bronsefinalen under Handball-EM 2000. Året etter vann ho sitt fyrste VM-gull då Noreg vart slått 30-25 i finalen. Seks år seinare møttest dei same to landa til ein ny VM-finale, og atter sikra Russland og Muravjova seg ein femmålssiger. Under Handball-EM 2008 tapte Russland for Noreg i semfinalen, men tok bronse med siger over Tyskland i bronsefinalen. Verdsmeisterskapen 2009 enda med at Muravjova vann sitt tredje VM-gull, etter russisk finalesiger over Frankrike. Muravjova var også med i dei russiske mannskapa til VM 2011 og Sommar-OL 2012. Ho deltok i 169 landskampar og skåra 304 mål.

Muravjova var aktiv i Volgograd Akva frå 1996 til 2002. Sidan gjorde ho teneste i Lada Toljatti fram til ho la opp i 2015. Med Lada Toljatti nådde ho finalen i meisterligaen 2007, der det vart tap mot danske Slagelse. Seinare vann ho og lagkameratane EHF-pokalen både i 2012 og 2014.

Kjelder

Denne artikkelen bygger på «Nadeschda Konstantinowna Murawjowa» frå ,  den 8. desember 2020.  
 

Denne artikkelen bygger på «Nadejda Mouravieva» frå ,  den 8. desember 2020.  
 

Russiske handballspelarar
Verdsmeistrar i handball
Russiske deltakarar under sommar-OL 2008
Handballspelarar under sommar-OL 2008
Skeise-VM 1994 for menn

Verdsmeisterskapen på skeiser 1994 for menn vart avvikla på Ruddalens idrottsplats i Göteborg helga 12. og 13. mars. 34 utøvarar frå 18 land deltok i meisterskapen, av dei tre frå Noreg.

Johann Olav Koss frå Noreg vart verdsmeister for tredje gong, og er pr 2020 den siste norske verdsmeisteren i full firkamp. Koss var også bestemann på 1500 meter og 10 000 m. Nederlendaren Ids Postma, som vart andremann i meisterskapen, leia etter 500-meteren, medan norske Kjell Storelid fekk bestetid på 5 000 m.

Skeise-VM 1994

Dato: 12./13. mars 1994

Kjelder

Denne artikkelen bygger på «Wereldkampioenschap schaatsen allround mannen 1994» frå ,  den 9. desember 2020.  
 

Lengdeløp på skeiser
Sport i 1994
Internasjonale meisterskap i Sverige
Sport i Göteborg
1994 i Sverige
Amfitrite

Amfitrite (gamalgresk Ἀμφιτρίτη) er ei sjøgudinne i gresk mytologi. Ho held ein fisk eller ein trident i handa, liksom ektefellen Poseidon. Amfitrite var mellom anna mor til havmannen Triton, sjødyr og sjømonster.

Ho er òg kjent som Halosydne (gamalgresk Ἁλοσύδνη, som betyr 'sjøfostra') i nokre gamle greske tekstar.

I romersk mytologi svarar ho til Salacia, ei gudinne for saltskummet som er ektefellen til Neptun.

Familie 
Familiebanda hennar er ikkje tydelege, sidan ulike forfattarar beskriv ulike foreldre.

Foreldre og besteforeldre 
Foreldra hennar er sjøguden Nereos og okeanida Doris. Amfitrite er ei av dei mange døtrene deira, nereidene, vanlegvis femti av dei. Besteforeldra er Pontos («havet») som farfar og Gaia («jorda») som farmor, med havguden Okeanos som morfar og havnymfa Tethys som mormor.

Avkom

Sjølvgenererte søner 
 Ifølgje Homer var Amfitrite mor til selane:
«... Ei mengde sel, avkom til den vakre Halosydne.»
 Ho er òg mor til delfinar, ifølgje Aelian:
«Musikkelskande delfinar, babyar av dei guddommeleg Nereidene, fødd til Amfitrite.»

Med Poseidon 
 Frå foreininga si med Poseidon vart havfisken Triton fødd. Dette gjer henne derfor, gjennom sonen, til farmor til Pallas, så vel som nokre gonger for Skylla og havmennene, «tritonar».

 Nokre versjonar av mytane gjer Poseidon og Amfitrite til foreldra til gudinna Rhode.

 Seine mytar nemner også gudinnene Benthesikyme og Kymopoleia som barn av det guddommelege paret

Kjelder 

Denne artikkelen bygger på «Amfitrite» frå ,  den 13. desember 2020.

Bakgrunnsstoff

Greske gudinner
Havgudar
Andy West

Andy West () er ein USA-amerikansk bassgitarist og komponist som var opphavleg medlem i Dixie Dregs i lag med Steve Morse. Etter at det originale bandet vart oppløyst i 1983 har West spelt med Mike Keneally, Henry Kaiser, Paul Barrere, Vinnie Moore, og mange andre. Sidan 1985 har han parallelt arbeidd i software-industrien, og sporadisk gjeve ut eigne album.

Diskografi

Med Dixie Dregs
1976 The Great Spectacular 
1977 Free Fall - Capricorn Records
1978 What If - Capricorn Records
1979 Night of the Living Dregs - Capricorn Records
1980 Dregs of the Earth - Arista Records
1981 Unsung Heroes - Arista Records
1982 Industry Standard - Arista Records
1988 Off The Record
1989 Divided We Stand
1997 King Biscuit Flower Hour Presents - The Dregs 1979 - King Biscuit Flour Hour
2000 California Screamin
2002 20th Century Masters: The Best of the Dixie Dregs
2007 «Live at the Montreux Jazz Festival 1978» - DVD

Med andre
1984 T Lavitz - Solo - Landslide Records
1984 Timmy - The Atlanta Project (4 Song EP) - Produsert av Eddie Offord - Rudolf Music
1985 Vinnie Moore - Minds Eye - Shrapnel Records
1985 Steve Morse Band - High Tension Wires (eitt spor, «Leprechaun Promenade»).
1986 Crazy Backwards Alphabet - SST Records
1986 Henry Kaiser (Those who know History are Doomed to Repeat it) - SST Records
1994 John French - Waiting on the Flame - Demon Records
1995 Paul Barrere - If the Phone Don't Ring (innspelt 1983) - Zoo/BMG
1987 Joaquin Lievano - One Mind (eitt spor, An Uncommonly Fine Life) Global Pacific Records.
1995 The Mistakes - (with Mike Keneally, Henry Kaiser, Prairie Prince) - Immune Records.
2001 Andy West - Rama 1 - med Mike Portnoy,  Mike Keneally, Rod Morgenstein, Toshi Iseda, Jonathan Mover, T Lavitz, Kit Watkins og Jens Johansson - Magna Carta Records
2003 fwap

Kjelder

Denne artikkelen bygger på «Andy West» frå ,  den 12. desember 2020. 
 oppgav desse kjeldene:

USA-amerikanske bassgitaristar
Dixie Dregs-medlemmar
Elevar ved Academy of Richmond County
Skeise-VM 1966 for menn

Verdsmeisterskapen på skeiser 1966 for menn vart avvikla på Nya Ullevi i Göteborg i Sverige helga 19. og 20. februar 1966. 37 utøvarar frå 15 land deltok i meisterskapen, av dei fire frå Noreg. 

Kees Verkerk frå Nederland vart verdsmeister etter å ha vunne dei tre lengste distansane. Tom Gray frå USA fekk bestetid på 500-meteren.

Skeise-VM 1966 

Dato: 19./20. februar 1966

Kjelder

Denne artikkelen bygger på «Wereldkampioenschap schaatsen allround mannen 1966» frå ,  den 12. desember 2020.  
 

Lengdeløp på skeiser
Sport i 1966
Internasjonale meisterskap i Sverige
Sport i Göteborg
1966 i Sverige
Peggy Anita Hessen Følsvik

Peggy Anita Hessen Følsvik () er ein norsk fagforeiningsleiar som sidan mars 2021 har vore leiar av LO.

Ho vart vald til 1. nestleiar i LO på LO-kongressen i 2017. Ho vart fyrst konstituert som leiar etter at dåverande LO-leiar Hans-Christian Gabrielsen døydde brått. Følsvik vart seinare valt til å leia organisasjonen fram til 2025.

Karriere 
Følsvik voks opp på eit småbruk på Vigra ved Ålesund. Ho viste lita interesse for gardsarbeid og fekk sumarjobb på Ålesund lufthamn, Vigra, og melde seg samstundes inn i fagforeininga Handel og Kontor. Ho fór så til Volda, der ho byrja på engelsklinja ved Volda vidaregåande skule og fekk deltidjobb ved flyplassen på Hovden. Ho fekk dinest jobb som kabinpersonale i Widerøes Flyveselskap, før ho flytta med sin komande ektemann til Nederland.

Dei flytta dinest heim til Bærum, Noreg. Følsvik fekk jobb i Braathens SAFE, der ho vart heiltidstillitsvald i 1998. I 2001 vart ho sentral i kampen for rettane til dei tilsette, då Braathens SAFE vart kjøpt opp av SAS. Igjennom fleire års arbeid i rettssystemet med tap i både tingretten og lagmannsretten vann LO fram, då saka vart ført for Høgsterett. Den 31. januar 2006 vann LO fram etter ein samrøystes dom.

Følsvik var under tida valt til nestleiar i Handel og Kontor i Noreg i 2004 og var 1. sekretær i LO frå 2013 til 2017. I perioden mellom 2017 og 2021 var Følsvik fyrste nestleiar i LO. I 2017 vart ho valt som nestleiar i LO med Hans-Christian Gabrielsen som leiar. Etter at Gabrielsen døydde i 2021, har ho leia LO.

Følsvik er gift med Håvard Garseth, CEO i Aker Energy. Dei er busette i Bærum og har to vaksne døtrer.

Kjelder

Denne artikkelen bygger på «Peggy Hessen Følsvik» frå ,  den 17. september 2023.

Bakgrunnsstoff

Folk frå Giske
Norske fagforeiningsleiarar
There Goes Another Love Song

«There Goes Another Love Song» er ein song av det amerikanske Southern rock-bandet Outlaws. Han er skriven av Hughie Thomasson og Monte Yoho, og opningssporet og første singelen frå debutalbumet deira, Outlaws i 1975. Det vart ein topp 40-hitt og nådde 34. plassen på Billboard Hot 100-lista og 30. plassen i november 1975 i Nederland.

Bakgrunn og komposisjon
Songen var skriven av Hughie Thomasson og Monte Yoho. Sjølv om Outlaws hadde medlemmar som delte på å syngje songane, er røysta til Thomasson den som oftast er assosiert med gruppa sidan han song på dei to mest populære songane deira, «There Goes Another Love Song» og «Green Grass and High Tides».

Utgjeving og mottaking
Songen har fått god omtale av musikkpressa og Ronnie D. Lankford jr. i Allmusic kalla det ein av dei beste songane til Outlaws, medan Associated Press kalla det «ein rockeanthem».

Innhald
7"-vinyl
«There Goes Another Love Song» (Thomasson, Yoho) – 3:06
«Keep Prayin'» (O'Keefe) – 2:46

Medverkande
Hughie Thomasson - sologitar, vokal
Billy Jones - sologitar, vokal
Monte Yoho - trommer
Frank O'Keefe - bassgitar
Henry Paul - elektrisk og akustisk gitar, vokal

Salslister

Kjelder

Denne artikkelen bygger på «There Goes Another Love Song» frå ,  den 13. desember 2020. 
 oppgav desse kjeldene:

Bakgrunnsstoff
 

Songar frå 1975
Singlar frå 1975
Debutsinglar frå 1975
Outlaws-songar
Songar produserte av Paul Rothchild
Songar skrivne av Hughie Thomasson
Arista Records-singlar
Henny Reistad

Henny Ella Reistad () er ein norsk handballspelar frå Oslo som frå 2021 gjer teneste i danske Esbjerg. Ho vart europameister 2020 og 2022, verdsmeister 2021 med Noregs landslag. Våren 2021 vann ho EHF-meisterligaen med IK Våg. Reistad er rykkromspelar.

Klubbspel
Reistad var aktiv på Stabæk IF sitt lag i eliteserien frå 2015 til -18. Perioden 2018-21 spelte ho på IK Våg, kjend som Vipers, Noregs suverene topplag i kvinnehandball. Med laget frå Kristiansand vart ho seriemeister 2019, 2020, 2021 og vinnar IHF-meisterligaen i 2021.

Landslagsspel
Reistad fekk sin landslagdebut 22. november 2018 og deltok i EM 2018 i Frankrike, der Noreg enda på femteplass. Grunna skade var ho ikkje aktuell til VM 2019. Under europameisterskapen 2020 i Danmark markerte ho seg som ein av dei viktigaste spelarane i det norske mannskapet. I EM-finalen mot Frankrike skåra ho 2 av dei norske måla i ein kamp som enda med norsk siger 22-20. Året etter vart ho med 6 mål toppskårar i VM-finalen då Noreg atter vann ein internasjonal meisterskapsfinale.

Merittar landslag
EM 2018: Nr 5 etter 38–29 mot Sverige
EM 2020: Gullmedalje etter 22–20 mot Frankrike
OL i 2021: Bronsemedalje etter 36–19 mot Sverige
 VM 2021: Gullmedalje etter 29–22 mot Frankrike
EM 2022: Gullmedalje etter 27–25 mot Danmark

Kjelder

Denne artikkelen bygger på «Henny Reistad» frå ,  den 19. desember 2020.  
handball.no

Norske handballspelarar
Europameistrar i handball
Spelarar i Handball-EM 2018 for kvinner
Spelarar i Handball-EM 2020 for kvinner
Olympiske medaljevinnarar i handball
Olympiske bronsemedaljevinnarar for Noreg
Medaljevinnarar under sommar-OL 2020
Norske deltakarar under sommar-OL 2020
Handballspelarar under sommar-OL 2020
Folk frå Oslo
Men from Earth

Men from Earth er det fjerde studioalbumet til countryrock/Southern rock-bandet The Ozark Mountain Daredevils. Randle Chowning, som var med å skipe bandet, valde å gå solo etter innspelinga av det førre albumet, The Car Over The Lake Album og vart erstatta av norske Rune Walle frå Flying Norwegians for innspelinga av Men From Earth. Dette albumet inneheld fleire songar av Larry Lee, som den romantiske «You Know Like I Know» og den meir rocka countrysongen «Homemade Wine». Som på det førre albumet kom òg dette albumet ut med ein EP kalla  The Little Red Record 2 med to ekstra songar, «Roscoe's Rule» og «A Dollar's Worth of Regular». Desse to spora kom ut som bonusspor på CD-utgåva frå 2002, i lag med «Better Days», som til då berre var gjeven ut som B-sida til singelen «Jackie Blue» seint i 1974.

Innhald

Medverkande
John Dillon - dulcimer, fele, gitar, klaverinstrument, vokal
Buddy Brayfield - klaverinstrument, obo, vokal
Rune Walle - banjo, gitar, mandolin
Steve Cash - munnspel, perkusjon, vokal
Mike Granda - bass, vokal
Larry Lee - trommer, gitar, klaverinstrument, vokal, blåseinstrument

Sidemen from Earth (gjestemusikarar):
Bill Jones - horn, fløyte og synthesizer
Randle Chowning - gitar og vokal
Steve Canaday - trommer 
Connie Canaday - vokal
Bean - definisjon av Pachuco
Bobbye Hall - conga og perkusjon
Jerry Mills - mandolin

Produksjon
Spelt inn i Quadrofonic Sound Studios. Nashville i Tennessee, American Artist Studio i Springfield i Missouri og Caribou Ranch i Nederland i Colorado
Lydteknikar og miksing: Marty Lewis
Mastering i Mastering Lab i Los Angeles, California
Produsert av David Anderle
Kunstnarisk leiar: Roland Young
Design: Junie Osaki
Fotografi: Jim Mayfield
Fotografi på framsida: Clarence & Roscoe Jones, tekne juni 1976 av Jim Mayfield

Salslister

The Ozark Mountain Daredevils-album
Musikkalbum frå 1976
Album produserte av Glyn Johns
Album produserte av David Anderle
A&M Records-album
Karin Mortensen

Karin Ørnhøj Mortensen () er ein dansk tidlegare handballspelar frå Horsens. Ho vart olympisk meister med Danmark i 2000 og 2004, samt europameister 2002. I tida 2000-12 var Mortensen målvakt i 233 landskampar, skåra 4 mål.

Karriere

Landslagsspel
Mortensen debuterte for Danmark i 2000 og danna saman med Lene Rantala målvaktparet som ytte sitt til at det danske handballandslaget frå Sommar-OL 2000 reiste heim med olympiske gullmedaljar. To år seinare bidrog Mortensen mykje til at Danmark på heimebane vann EM-finalen med 25-22 over Noreg. Under dei olympiske sommarleikane 2004 i Aten forsvarte Danmark og Mortensen den olympiske meistertittelen etter ekstraomgangar mot Sør-Korea. Fire månader etter spelte Danmark seg fram til EM-finale mot Noreg, ein kamp Mortensen og lagvenninnene tapte 25-27.

Klubbspel
Mortensen var aktiv i Vejlby-Risskov Idrætsklub til 1998, sidan gjorde ho teneste 1998-2002 i Horsens HK, 2002-06 i Ikast-Bording, 2006-10 i SK Århus og 2010-13 i FCK Håndbold/Fredriksberg IF.

Kjelder

Denne artikkelen bygger på «Karin Mortensen» frå ,  den 19. desember 2020.  

Danske handballspelarar
Olympiske medaljevinnarar i handball
Olympiske meistrar for Danmark
Medaljevinnarar under sommar-OL 2000
Danske deltakarar under sommar-OL 2000
Handballspelarar under sommar-OL 2000
Medaljevinnarar under sommar-OL 2004
Danske deltakarar under sommar-OL 2004
Handballspelarar under sommar-OL 2004
Danske deltakarar under sommar-OL 2012
Handballspelarar under sommar-OL 2012
Europameistrar i handball
Folk frå Horsens